บาทเปิด 30.89 บาทต่อดอลลาร์ แข็งค่าต่อเนื่อง
เงินบาทเปิดตลาด 30.89 บาทต่อดอลลาร์ แข็งค่าต่อเนื่อง ตามภูมิภาค มองกรอบวันนี้ 30.80-31.00บาทต่อดอลลาร์  จับตาตัวเลขส่งออกไทย
21 มิ.ย. 2562

เงินบาทเปิดตลาด 30.89 บาทต่อดอลลาร์ แข็งค่าต่อเนื่อง ตามภูมิภาค มองกรอบวันนี้ 30.80-31.00บาทต่อดอลลาร์  จับตาตัวเลขส่งออกไทย
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.89 บาท/ดอลลาร์ จากเย็นวานนี้ที่ปิดตลาดที่ 30.94 บาท/ดอลลาร์
"เงินบาทยังคงแข็งค่าต่อเนื่องตามสกุลภูมิภาคหลังดอลลาร์อ่อนค่าเมื่อเทียบกับทุกสกุลหลักและสกุลเงินตลาดเกิดใหม่ โดยอัตราผลตอบแทนพันธบัตรอายุ 10 ปียังคงต่ำกว่า 2% หลังจากที่ธนาคารกลางสหรัฐ (เฟด) ส่งสัญญาณปรับลดอัตราดอกเบี้ยในปีนี้" นักบริหารเงิน ระบุ
นักบริหารเงิน มองว่า วันนี้เงินบาทน่าจะเคลื่อนไหวในกรอบระหว่าง 30.80-31.00 บาท/ดอลลาร์ โดยให้ติดตามตัวเลขการส่งออกนำเข้าของไทย ท่าทีทางการไทยเกี่ยวกับการดูแลค่าเงินบาท หลังวานนี้ธนาคารแห่งประเทศไทยไทย (ธปท.) ส่งสัญญาณจะเพิ่มความเข้มงวดในการติดตามธุรกรรมที่มีวัตถุประสงค์ในการใช้ไทยเป็นแหล่งพักเงินระยะสั้นเพื่อเก็งกำไรค่าเงินบาท
นอกจากนี้ยังต้องติดตามถ้อยแถลงของบรรดาผู้บริหารเฟดรายสาขา การประชุม G20 และการค้าระหว่างสหรัฐฯและจีน